«Օրինական շրջանառությունից դուրս բերված շատ փողեր կան, որի մասին մենք անընդհատ ասում ենք: Խոսում ենք նաև այն մասին, որ կապիտալն արտահոսում է երկրից: Պատճառն այն է, որ երկրում դրանք օրինականացնելու հնարավորություններ չկան, փոխարենը` կան օֆշորներում: Բացի այդ, շատ ենք լսում տեղեկություններ այն մասին, որ նախկին բարձրաստիճան պաշտոնյաները տարբեր երկրներում ձեռք են բերում անշարժ գույք, գնում են ձեռնարկություններ: Այս տեսանկյունից ակնառու է ՊԵԿ նախկին նախագահ Գագիկ Խաչատրյանի, նրա ընտանիքի անդամների վարքագիծը. նրա զավակները ԱՄՆ-ում 12 միլիոնանոց դղյակ են ձեռք բերել: Այդ գումարներն ինչպե՞ս են դուրս բերվել: Պարզ է, որ միայն օֆշորային ճանապարհով: Բանկային փոխանցմամբ կամ ճամպրուկով հնարավոր չէ այդ գումարները վերցնել ու տանել մի երկրից մյուսը: Այսպիսի երևույթներ շատ կան, աստիճանաբար կհայտնաբերվեն»,- ասաց մեր զրուցակիցը: